stanford-oval/wikipedia huggingface dataset:
Proastiakós

Proastiakós (kreik. Προαστιακός, 'esikaupunki[juna]') on kreikkalaisen TrainOSE:n liikennöimä paikallisjunaverkko. Se palvelee maan suurimpia kaupunkeja Ateenaa, Thessalonikia ja Patrasta. Paikallisjunaliikenteen kehittäminen alkoi 1990-luvulla, ja ensimmäiset linjat aloittivat toimintansa Ateenan olympialaisten alla vuonna 2004. Rakenteilla on uusia linjoja.
Linjat > Ateena

Ateenan paikallisjunalinjat yhdistävät kantakaupungin Pireuksen satamaan ja Ateenan kansainväliseen lentoasemaan ja toimivat kaupungin joukkoliikenteen runkona Ateenan metron ohella. Lisäksi yhteyksiä kulkee muun Attikan kautta pohjoisessa Chalkídaan ja lounaassa Peloponnesoksen niemimaalla sijaitseviin Kórinthokseen ja Kiátoon saakka. Keskeinen risteysasema on SKA:n asema.
| Linja | Linja | Linja | Reitti (pääasemat) | Asemien lkm | Pituus (km) | Avattu |
| --- | --- | --- | --- | --- | --- | --- |
|  | Π1 | Linja 1 | Pireus – Ateena – SKA – Chalkída | 24 | 92,4 | 30. heinäkuuta 2004 |
|  | Π2 | Linja 2 | Kiáto – Áno Liósia – SKA – Aerodrómio | 21 | 134,6 | 30. heinäkuuta 2004 |
|  | Π3 | Linja 3 | Ateena – SKA – Áno Liósia | 7 + 3 | 11,4 | 10. helmikuuta 2014 |
Linjat > Thessaloniki

Pohjois-Kreikassa Thessalonikin kaupunki on yhdistetty paikallisjunalinjoilla Véroian ja Édessan kautta Flórinaan ja Katerínin kautta Lárisaan.
| Linja | Linja | Linja | Reitti (pääasemat) | Asemien lkm | Pituus (km) | Avattu |
| --- | --- | --- | --- | --- | --- | --- |
|  | Π1 | Pierian linja | Lárisa – Thessaloniki | 12 | 165,2 | 7. syyskuuta 2007 |
|  | Π2 | Imathía–Pélla-linja | Thessaloniki – Flórina | 22 | 156,4 | 25. tammikuuta 2008 |
Linjat > Patras

Länsi-Kreikassa Patraksen kaupunki on yhdistetty yhdellä linjalla muun muassa Ríoon ja Ágios Vasíleiokseen.
| Linja | Linja | Reitti (pääasemat) | Asemien lkm | Pituus (km) | Avattu |
| --- | --- | --- | --- | --- | --- |
|  | A | Ágios Andréas – Patras – Ágios Vasíleios | 8 | 12,5 | 9. heinäkuuta 2010 |
Aiheesta muualla

Kuvia tai muita tiedostoja aiheesta Proastiakós Wikimedia Commonsissa
Suburban Railway Προαστιακός Σιδηρόδρομος. TrainOSE. (kreikaksi) (englanniksi)
Proastiakós-juna Ateenan rautatieasemalla.
Proastiakós-junia Pireuksen rautatieasemalla.
Proastiakós-juna Patraksessa.
Providence (yhtye)

Providence oli yhdysvaltalainen kuuden hengen musiikkiyhtye, joka toimi noin vuosina 1971–1974. Se perustettiin Idahon Boisessa, mutta myöhemmin yhtye siirtyi Portlandiin, Oregoniin.
Bändin jäsenet

Bob Barriatua – sähköbasso, laulu
Bartholomew Bishop – johtolaulu, piano, cembalo, urut, autoharppu
Jim Cockey – viulu, kellopeli, laulu
Andy Cuzie – kitarat, laulu
Tim Tompkins – sello, laulu, nokkahuilu, rummut
Tom Tompkins – alttoviulu, laulu, viulu
Punaisen ladon murha

Murhan tapahtumapaikka eli niin kutsuttu Punainen lato, joka sai nimityksensä sen puoliksi kattotiilillä katetusta punaisesta katosta (pääovesta vasemmalla). Loput katosta oli katettu oljilla.
Punaisen ladon murha (engl. Red Barn Murder) oli pahamaineinen rikos, jossa William Corder ampui nuoren rakastettunsa Maria Martenin. Välikohtaus tapahtui Suffolkin pienessä kylässä Polsteadissa Englannissa vuonna 1827. Parin oli tarkoitus tavata paikallisella maamerkillä, Punaisessa ladossa ennen karkaamista Ipswichiin. Mariasta ei kuitenkaan kuulunut kokoontumisen jälkeen mitään. Näihin tosiasioihin sotkeutui jo pian tapahtumien jälkeen mielikuvitusta, ja siitä kehkeytyi tarina, joka kiehtoo ihmisten mieliä edelleen.
Corder pakeni rikospaikalta ja lähetti Martenin perheelle kirjeitä, joissa hän väitti naisen olevan täysin kunnossa. Ruumis oli haudattu latoon, ja se löytyi peittely-yrityksistä huolimatta sen jälkeen, kun Martenin äitipuoli kertoi nähneensä murhasta unta.
Corder löytyi Lontoosta, jossa hän oli avioitunut ja aloittanut uuden elämän. Hänet vietiin takaisin Suffolkiin ja tuomittiin laajalti uutisoidussa oikeudenkäynnissä syylliseksi murhaan. Corder hirtettiin Bury St. Edmundsissa vuonna 1828, ja hänen teloitustaan oli todistamassa suuri yleisö. Tarina on innoittanut lukuisia lauluja, näytelmiä ja artikkeleita sanomalehtiin. Rikoksen tapahtumapaikkana toiminut kylä otti paikan matkailunähtävyytenä, ja matkamuistoja metsästävät ovat napsineet ladosta muistoja. Näytelmät ja balladit pysyivät suosittuina läpi seuraavan vuosisadan, ja niitä on esitetty nykypäivään asti.
RB-Oulu

| RB-Oulu |
| --- | --- |
Perustettu:  2000
Kaupunki:  Oulu
Kotiareena:  Oulun jäähalli
Värit:           
Mestaruudet:  2 (2015, 2016)
Hopeaa:  2 (2001, 2006)
Pronssia:  7 (2002, 2003, 2007, 2008, 2012, 2014, 2017)
Infobox OKVirheellinen NIMI-arvo: 
Raksilan Ballo ry eli RB-Oulu on oululainen kaukalopalloseura, joka syntyi kesällä 2000 entisten liigajoukkueiden, R-Villen ja Bandy-84:n yhdistyttyä.
Kaudella 2000–2001 RB-Oulu kamppaili mestaruudesta, mutta helsinkiläinen Bewe Sport oli loppuotteluissa parempi. Kaudella 2001–2002 RB-Oulu voitti SM-pronssia, kuten myös kausilla 2002–2003 ja 2007–2008. Kaudet 2003–2004 ja 2004–2005 päättyivät tappioihin pronssiotteluissa. Kaudella 2005–2006 RB-Oulu palasi mitalikantaan taisteltuaan mestaruudesta viimeiseen asti, kunnes loppuotteluissa kaksi edellistä mestaruutta nimiinsä saalistanut Porin Kärpät osoittautui vahvemmaksi.
Aiheesta muualla

RB-Oulun virallinen sivusto
RB-Oulun tilastoja (UrheiluSuomi.com)
Piste (välimerkki)

|  Välimerkit |
| --- | --- |
piste: .
pilkku: ,
kaksoispiste: :
puolipiste: ;
kysymysmerkki: ?
huutomerkki: !
heittomerkki: ’
lainausmerkit: ” ”, » », ’ ’
viivamerkit: -, –, —, −
sulkeet: ( ), [ ], { }, ⟨ ⟩
kolme pistettä: …
vinoviiva: /
kenoviiva: \
välilyönti:  
Piste on typografinen välimerkki. Se on yksi niin kutsutuista isoista välimerkeistä, joita käytetään virkkeen päättämiseen.
Piste suomen kielessä

Pisteellä on suomen kielessä useita käyttötarkoituksia:
Virke päätetään pisteellä.
Piste luvun perässä ilmaisee järjestyslukua. Esimerkiksi 1. tarkoittaa ensimmäinen.
Piste laitetaan myös yleisesti suomen kielessä käytössä olevien katkolyhenteiden perään. Esimerkiksi jne. (ja niin edelleen), ks. (katso), yms. (ynnä muuta sellaista).
Ajanilmauksissa tunnit, minuutit ja sekunnit erotetaan toisistaan pisteellä, esimerkiksi kello 14.15.
Päivämäärien ilmaisussa vuorokaudet, kuukaudet ja vuodet erotetaan toisistaan pisteellä, esimerkiksi Synnyin 7.5.1950.
Pistettä käytetään usein virheellisesti numeroissa tuhansien erottimena, esimerkiksi 1.000.000 euron lottovoitto. Oikea tuhaterotin on välilyönti (1 000 000 euron lottovoitto).
Piste muissa kielissä

Englannin kielessä piste on desimaalien erotin, esimerkiksi 1.5 miles.
Muun muassa saksan ja espanjan kielessä pistettä käytetään virallisesti tuhaterottimena, esimerkiksi luku 1122 on näillä kielillä tuhaterottimella varusteltuna "1.122".
Piste tietokoneissa

Tietokoneissa . koodataan eri merkistöissä seuraaville arvoille:
Aiheesta muualla

Kuvia tai muita tiedostoja aiheesta Piste (välimerkki) Wikimedia Commonsissa
Pullotalo John J. Makinen

| Pullotalo John J>  Makinen |
| --- | --- |
 Pullotalo John J. Makinen
Tyyppi:  Talo 
Sijainti:   Manistee (Kaleva), Michigan, Yhdysvallat
Perustettu:  1941 (rakennettu) 1981 (museoitu)
Koordinaatit:  44°22′19″N, 86°00′36″W
 fiPullotalo John J. Makinen 
  
Pullotalo John J. Makinen (engl. John J. Makinen Bottle House) on suomalaissyntyisen John Makisen vuonna 1941 valmistama talo, jossa hän käytti tyypillisen rakennusaineen sijasta lasipulloja. Nykyään museona toimiva rakennus sijaitsee Michiganin osavaltiossa, Yhdysvalloissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:John J. Makinen Bottle House
Punaisen hiekan maa

Punaisen hiekan maa ("The Shifting Whispering Sands") on Vivian Clark Gilbertin ja Mary Margaret Hadleyn tekemä kantrikappale. Sen suomenkieliset sanat on tehnyt Saukki..
Kappale on suomeksi tallennettu tiettävästi ainoastaan Olavi Virran laulamana vuonna 1957 Tukholmassa, mutta nauhoitus jäi julkaisematta. Masternauha löytyi talvella 2015 Warner Music Finlandin arkistosta, ja se julkaistiin ep:nä, jolla on myös kappaleet "Uinuvalla laguunilla", "Cowboy Johnny" ja "Anna aurinkoisen paistaa". Ep:n muutkaan kappaleet eivät sisälly Olavi Virta – Laulaja -kokoelmalle, jolle on koottu 601 Virran levytystä.
Alkuperäinen kappale "Shifting Whispering Sands" oli vuonna 1955 suuri menestys, ja sen ovat levyttäneet muun muassa Johnny Cash ja Billy Vaughn.
Proventus

| Proventus AB |
| --- | --- |
Yritysmuoto:  osakeyhtiö
Perustettu:  1969
Perustaja:  Robert Weil
Toimitusjohtaja:  Daniel Sachs
Puheenjohtaja:  Robert Weil
Kotipaikka:  Tukholma
Henkilöstö:  4523
Kotisivu:  www.proventus.se
Infobox OKVirheellinen NIMI-arvo: 
Proventus AB on ruotsalainen sijoitusyhtiö, joka on perustettu vuonna 1969. Se sijoittaa tyypillisesti keskikokoisiin eurooppalaisiin yrityksiin. Tyypillinen sijoitus sen salkussa oleviin yhtiöihin on yli kymmenen miljoonaa euroa. Se haluaa hallituspaikan niistä yrityksistä, joihin se sijoittaa. Kaikkiaan yhtiön hallitsemien varojen arvo toukokuussa 2013 oli noin 1,1 miljardia euroa, mistä noin 20% oli yrityksen omaa pääomaa.
Proventus on ollut Brion pääomistaja vuodesta 2004. Artekin omistaja Proventus oli vuodesta 1992 vuoteen 2013. 2010-luvulla se on sijoittanut muun muassa Thomas Cookiin ja öljy-yhtiö Preem Corral Petroleumiin.
Proventuksen rahoittajiin kuuluvat Nobel-säätiö, viisi suurta ruotsalaista eläkevakuutusyhtiötä ja suuria eläkekassoja kuten Ericssonin, Electroluxin ja Volvon eläkekassat.
Proventuksen perusti Rober Weil.
Aiheesta muualla

Proventuksen kotisivut
Yhtiön osakehistoriaa Suomessa Pörssitiedon nettisivuilla
Primer Pasiente

| Primer Pasiente Valse Triste, Silmäosasto & Eevan Tyttäret |
| --- | --- | --- |

Split-albumin tiedot
 Äänitetty : 1995
 Julkaistu: 1995
 Formaatti: 2 x 7″ vinyyli
 Tyylilaji: hardcore punk
 Kesto: 20.36
 Levy-yhtiö: Trash Can
Muut kannet
 Takakannen kuva
Valse Tristen muut julkaisut
| Mielipuolen onnenpyörä (EP) 1994 | Primer Pasiente 1995 | Hermovasara (EP) 1997 |
Silmäosaston muut julkaisut
| Silmäosasto (EP) 1995 | Primer Pasiente 1995 | Surullisia valsseja (EP) 1996 |
Eevan tyttärien muut julkaisut
| Split w/ Kauhun tasapaino 1995 | Primer Pasiente 1995 |   |
Primer Pasiente on kolmen suomalaisen hardcore punk -yhtyeen, Valse Tristen, Silmäosaston ja Eevan tyttärien split-EP. Se julkaistiin vuonna 1995 kahden 7″ vinyylin painoksena.
Valse Tristen osuudet äänitettiin Porissa toukokuussa 1995, ja Eevan Tyttärien osuudet Astia-studiolla 28. heinäkuuta 1995. Silmäosaston kappaleiden äänitysajankohta- ja paikka on tuntematon.
Kappaleet

| 0 | 1 | 2 | 3 |
| --- | --- | --- | --- |
|  A-puoli: Valse Triste Silmäosastolle – 1.15  Hylkeitä nenästä – 1.23  Lihavalli – 1.18  |  B-puoli: Silmäosasto 352 ½ – 2.34   Tohtorin juustohöylämenetelmä – 2.05  Kitiiniä I – 1.58  |  C-puoli: Valse Triste Kuokkavieras – 1.23   Miehenmuutos – 1.04  Vatsan vääntöä – 1.52  |  D-puoli: Eevan Tyttäret En koskaan – 2.27   Ostamalla kokista – 2.08  Soveltua sinulle – 1.09  |
Kokoonpano

| 0 | 1 | 2 |
| --- | --- | --- |
|  Valse Triste Wasky – laulu  Mikko – laulu  Perälä – kitara  Raine – basso  Janne – rummut  |  Silmäosasto Juha – laulu, basso, rumpukone  Essi – kitara  |  Eevan Tyttäret Pekka – laulu  Jussi – kitara  Mikko – basso  Teemu – rummut  |
Aiheesta muualla

Primer Pasiente finnmusic.net -sivustolla
Valse Triste
| --- | --- |
Studioalbumit:   Turha ruokkia ruumiita  Kompilaatio  Madon luku 
10":  Valse Triste / Osasto 11
EP:t ja 7":t:   Valse Triste  Sietämisen olematon keveys  Hyvästi nielurisat  split w/ Z  Varokaa kuulaa!  Pala palalta  Mielipuolen onnenpyörä  Primer Pasiente: Valse Triste / Silmäosasto / Eevan Tyttäret split  Hermovasara  Humen giljotiini  VT/DT  Naulatkaa!  Sininen hetki 
Demot / Kasetit:   Palava Enkeli  Voit Ostaa Revolverin Joka 15. Päivä!  Humalaisen Poliisin Pistoolinpiippu Oli Ohimollani  Valse Triste (Puola)  Valse Triste / Adolf & The Piss Artists split  Kulutusjuhlat  Neljä tai viisi Polvisella
Power of the Dragonflame

| Power of the Dragonflame Rhapsody |
| --- | --- | --- |

Studioalbumin tiedot
 Julkaistu: 23. huhtikuuta 2002
 Tyylilaji: power metal sinfoninen metalli
 Kesto: n. 65.00
 Levy-yhtiö: Limb Music
Rhapsodyn muut julkaisut
| Rain of a Thousand Flames 2001 | Power of the Dragonflame 2002 | Tales from the Emerald Sword Saga 2004 |
Power of the Dragonflame on power metal -yhtye Rhapsodyn vuonna 2002 julkaistu studioalbumi ja "Emerald Sword Saga" -levysarjan viimeinen osa. Albumia on pidetty yhtenä yhtyeen parhaista  .
Kappaleet

Kaikki sävellykset: Luca Turilli/Alex Staropoli, paitsi 4. säv. Pierre Attaingnant. Sanoitukset: Luca Turilli.
In Tenebris – 1.28
Knightrider of Doom – 3.56
Power of the Dragonflame – 4.27
March of the Swordmaster – 5.03
When Demons Awake – 6.46
Agony Is My Name – 4.57
Lamento Eroico – 4.38
Steelgods of the Last Apocalypse – 5.48
The Pride of the Tyrant – 4.53
Gargoyles, Angels of Darkness – 19.02
I. "Angeli di Pietra Mistica
II. "Warlords' Last Challenge (instrumentaali)
III. "...And the Legend Ends...
Rise from the Sea of Flames – 3.57 (bonuskappale)
Kokoonpano

Fabio Lione – laulu
Luca Turilli – kitara
Alex Staropoli – koskettimet
Kokoonpano > Vierailevat muusikot

Herby Langhams, Ciniza Rizzo, Robert Hunecke-Rizzo, Oliver Hartmann, Miro, Bridget Fogle, Previn Moore – kuorot
Bridget Fogle – naislaulu
Manuel Staropoli – nokkahuilu
Dana Lurie – viulu
Jay Lansford – puheosuudet
Sascha Paeth – basso
Thunderforce – rummut
Alex Holzwarth mainitaan levyn kansilehdessä, mutta hän ei äänittänyt albumille rumpuosuuksia.
Aiheesta muualla

Power of the Dragonflame Discogsissa. (englanniksi)
Albumi Power of the Dragonflame Encyclopaedia Metallum -sivustolla (englanniksi)
Punaposkiaratti

| Punaposkiaratti |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Suomuaratit Pyrrhura
Laji::  pfrimeri
Kaksiosainen nimi
 Pyrrhura pfrimeri  Ribeiro, 1920 
Katso myös
   Punaposkiaratti Wikispeciesissä   Punaposkiaratti Commonsissa 
Infobox OKNimi-testi OKIUCN-testi OK: 
Punaposkiaratti (Pyrrhura pfrimeri) on Brasilian keskiosissa Goiásin ja Tocantinsin caatinga-alueella elävä uhanalainen papukaija. Lajin holotyypin kuvaili Alípio de Miranda Ribeiro 1985. Se luokitellaan toisinaan myös raitasuomuaratin alalajiksi.
Puuluoto

Entinen Kippari-grillibaari Puuluodossa Koivuletontien varrella
Puuluoto on noin sata taloutta käsittävä kylä ja taajama Tornion kaupungissa. Se sijaitsee Pirkkiön ja Röytän välissä rajoittuen mereen. Vuoden 2021 lopussa Puuluodon taajaman väkiluku oli 249 ja pinta-ala 0,75 neliökilometriä. Vuoden 2006 lopussa Puuluoto–Röyttän tilastoalueella oli 342 asukasta.
Kuusiluodon sahayhdyskunnan tuhouduttua Lapin sodassa monet sen asukkaista muuttivat Puuluotoon.
Puuluodossa on venesatama ja kiinteän asutuksen lisäksi kesämökkiasutusta. Kylällä on myös luontopolku, hiihtokeskus ja Alkunkarin lintutorni.
Public Investment Fund

| Public Investment Fund |
| --- | --- |

Perustettu:  17. elokuuta 1971
Perustaja:  Faisal bin Abdulaziz
Toimitusjohtaja:  Yasir al-Rumayyan
Puheenjohtaja:  Mohammed bin Salman
Toimiala:  sijoitusrahasto
Kotisivu:  pif.gov.sa
Infobox OKVirheellinen NIMI-arvo: 
Public Investment Fund (PIF; arab. صندوق الاستثمارات العامة‎, Ṣundūq al-istiṯmārāt al-‘āmma) on vuonna 1971 perustettu Saudi-Arabian valtiollinen sijoitusrahasto. Rahaston tehtävä on tehdä sijoitustoimintaa maan hallituksen puolesta. Sijoitusrahastoa johtaa Saudi-Arabian tosiasiallinen johtaja, kruununprinssi Mohammed bin Salman. Päivättäistä toimintaa johtaa Yasir al-Rumayyan. Arvioiden mukaan yli 60 prosenttia PIF:n sijoituksista on tehty Saudi-Arabian sisällä. Sovereign Wealth Fund Instituten arvion mukaan PIF:n arvo on noin 604 miljardia euroa. Vuonna 2022 sijoitusrahasto hallinnoi 594 miljardia dollaria. PIF:lla on kolme tytäryhtiötä: Lontoossa, New Yorkissa ja Hongkongissa.
Päivää

| Päivää |
| --- | --- |
Kirjailija:  Juice Leskinen
Kieli:  suomi
Genre:  kaunokirjallisuus
Kustantaja:  Kirjayhtymä
Julkaistu:  1984
Ulkoasu:  sidottu
Sivumäärä:  158
ISBN:  951-26-2657-8
Löydä lisää kirjojaKirjallisuuden teemasivulta
Päivää on Juice Leskisen neljäs kirja, ja ensimmäinen proosateos. Se ilmestyi Kirjayhtymän kustantamana vuonna 1984. Kirja sisältää yhteiskunta-aiheisia novelleja.
Punaisen Ristin ja Punaisen Puolikuun yhdistysten kansainvälinen liitto

IFRC:n tunnuksessa on punainen risti ja punainen puolikuu.
Punaisen Ristin ja Punaisen Puolikuun yhdistysten kansainvälinen liitto (engl. International Federation of Red Cross and Red Crescent Societies eli IFRC) toimii Punaisen Ristin ja Punaisen Puolikuun kansallisten yhdistysten keskusjärjestönä. Se perustettiin vuonna 1919, jolloin sen nimi oli Punaisen Ristin kansainvälinen liiga (engl. League of Red Cross Societies). IFRC:n tehtäviin kuuluu kansainvälisen Punaisen Ristin liikkeen katastrofiavun koordinoiminen luonnonkatastrofeissa. IFRC muodostaa yhdessä Punaisen Ristin kansainvälisen komitean ja 192 kansallisen yhdistyksen kanssa Punaisen Ristin ja Punaisen Puolikuun kansainvälisen liikkeen.
Järjestön päämaja sijaitsee Sveitsissä, Geneven lähellä Vernierissä.
Aiheesta muualla

Punaisen Ristin ja Punaisen Puolikuun yhdistysten kansainvälinen liitto (englanniksi)
Pámisos

Pámisos (kreik. Πάμισος, m.kreik. Πάμισος, Pamisos, lat. Pamisus) voi viitata seuraaviin kohteisiin Kreikassa:
Pámisos, joki Peloponnesoksella Messenian alueyksikössä
Pámisos, joki Thessaliassa Kardítsan alueyksikössä
Pámisos, Mouzákin kunnan kunnallisyksikkö Kardítsan alueyksikössä Thessalian alueella
Mílias, antiikin Pamisos, joki Peloponnesoksella Messenian alueyksikössä
Páloi

| Páloi Πάλοι |
| --- | --- |
 Páloin kylä.
 Páloi
 Koordinaatit: 36°37′05″N, 27°10′14″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kos
Kunta:  Nísyros
Hallinto:  
 – Asutustyyppi:  kylä
 – Kallikrates-koodi:  6402000203
Väkiluku (2011):  239
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Páloi (kreik. Πάλοι; myös Páli) on Kreikan kylä, joka sijaitsee Nísyroksen saarella. Se kuuluu hallinnollisesti Nísyroksen kuntaan, Kosin alueyksikköön ja Etelä-Egean saarten alueeseen. Kylä on osa Emporeióksen kyläyhdyskuntaa. Kylän väkiluku on 239 (vuonna 2011).
Páloi sijaitsee Nísyroksen pohjoisrannikolla noin neljä kilometriä saaren pääkylästä Mandrákista itään. Se on pieni satama- ja kalastajakylä. Kylässä on terveyskylpylöitä sekä yksi saaren parhaista rannoista.
Pámfila

| Pámfila Πάμφιλα |
| --- | --- |
 Pámfila
 Koordinaatit: 39°09′23″N, 26°31′17″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Mytilíni
Hallinto:  
 – Asutustyyppi:  kylä
 – Kallikrates-koodi:  5301010701
Väkiluku (2011):  1 413
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pámfila (kreik. Πάμφιλα) on Kreikan kylä, joka sijaitsee Lesboksen saarella ja kuuluu Mytilínin kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 1 413 (vuonna 2011).
Pámfila sijaitsee Lesboksen itäosassa noin seitsemän kilometriä Mytilínin kaupungista pohjoiseen ja vajaan kilometrin päässä meren rannasta. Sen ranta-asutus ja satama Paralía eli Paralía Pamfílon sijaitsee meren rannalla. Kylän huomattavin rakennus on sen keskellä sijaitseva Pyhän Barbaran (Agía Varvára) kirkko. Kylän lähellä sijaitsee Kalamiáriksen palmumetsä.
Pámfila muodostaa laajemman kyläyhdyskunnan (Δημοτική Κοινότητα Παμφίλων, Dimotikí Koinótita Pamfílon), johon kuuluu varsinaisen Pámfilan kylän sekä Paralía Pamfílonin lisäksi Nisélian kylä. Koko yhdyskunnan väkiluku on 1 477. Aiemmin kylä kuului vanhaan Mytilínin kuntaan ja vuosina 2011–2019 Lesboksen kuntaan ja sen Mytilínin kunnallisyksikköön.
Páll Ísólfsson

Páll Ísólfsson vuonna 1948.
Páll Ísólfsson (12. lokakuuta 1893 Stokkseyri – 24. marraskuuta 1974) oli islantilainen säveltäjä, urkuri, kapellimestari ja kuoronjohtaja. Myös hänen isänsä Ísólfur Pálsson oli säveltäjä ja urkuri.
Páll muutti teini-ikäisenä Reykjavíkiin, jossa opiskeli Sigfús Einarssonin johdolla. Vuonna 1913 hän lähti jatkamaan opintojaan Leipzigiin, Saksaan. Urkujensoittoa hänelle opetti Karl Straube, jonka avustajana hän itse toimi vuosina 1917–1919. Pállin muita opettajia olivat Robert Teichmüller, Hans Grisch ja Max Reger. Vielä vuosina 1924–1925 Páll täydensi opintojaan Pariisissa urkuri Joseph Bonnet'n johdolla.
Reykjavíkin musiikkikoulu perustettiin vuonna 1930, ja Páll työskenteli sen ensimmäisenä rehtorina vuoteen 1957 saakka. Hän toimi lisäksi muun muassa radion musiikkijohtajana ja vuosina 1939–1968 Reykjavíkin tuomiokirkon urkurina. Páll oli aktiivinen konserttiesiintyjä ja johti muun muassa Reykjavíkin ensimmäisen oratorioesityksen, jossa tulkittiin Joseph Haydnin Luominen. Pállin omien sävellysten joukossa on juhlakantaatti, jolla hän voitti ensipalkinnon Alltingin tuhatvuotisen historian kunniaksi järjestettyyn festivaaliin liittyneessä kilpailussa. Lisäksi hän sävelsi muun muassa piano-, urku- ja orkesterimusiikkia sekä yksinlauluja. Säveltäjä Jón Þórarinssonin analyysin mukaan teoksissa on vaikutteita 1900-luvun alkuvuosikymmenten Saksassa vallinneesta tyylistä ja etenkin myöhemmässä tuotannossa islantilaisista kansanlauluista.
Provensaali

| provensaali |
| --- | --- |

Oma nimi:  prouvençau
Muu nimi:  provençau
Tiedot
Alue:  Ranska, Monaco
Virallinen kieli:  ei virallisena kielenä
Puhujia:  noin 400 000 (2001)
Sija:  ei 100 suurimman joukossa
Kirjaimisto:  latinalainen
Kielenhuolto:  Conseu de la Lenga Occitana (Klassinen normi) / Counsèu de l'escri mistralen (mistralilainen normi)
Kielitieteellinen luokitus
Kielikunta:  indoeurooppalaiset kielet
Kieliryhmä:  romaaniset kielet
Kielikoodit
ISO 639-1:  oc
ISO 639-2:  oci
ISO 639-3:  oci
 Ohje 
Provensaali (ransk. provençal) on eräs oksitaanin kielen murre. Sitä puhutaan pääsääntöisesti Provencen maakunnan alueella Ranskassa. Kielen omakielinen nimitys on provençau [pʀuveⁿsˈaw] (klassisen normin mukaisesti) tai prouvençau (mistralilaisen normin mukaisesti).
Francoprovensaali eli arpitaani on erehdyttävästä nimestään huolimatta täysin erillinen ja itsenäinen kieli.
Kielen alueellinen jakautuminen

Ronjat ja Bec toteavat teoksissaan provensaalia puhuttavan:
Dignen alueen eteläpuolella sillä alueella, joka käsittää Provence-Alpit-Rivieran eli kuuden Perovencen maakunnan muodostavan departementin:selvennä Alpes-de-Haute-Provence (04), Alpes-Maritimes (06), Bouches-du-Rhône (13), Hautes-Alpes (05), Var (83) ja Vaucluse (84),
Itään Gardin departementista eli Languedoc-Roussillonin alueella ja eritoten Nîmesin ympäristössä,
Monacon ruhtinaskunnassa, jossa käytetään sekä provensaalia (nizzalainen) että monegassia.
Aiheesta muualla

Kuvia tai muita tiedostoja aiheesta Provensaali Wikimedia Commonsissa
Romaaniset kielet
aragonia
aromania
arpitaani
asturia
dalmaatti
emilia
espanja
friuli
galicia
istriotti
istro-romania
italia
katalaani
valencia
korsika
ladini
ladino
liguuri
monegassi
lombardi
mirandeesi
napoli
normanni
oksitaani
provensaali
picardi
piemonte
portugali
ranska
retoromaani
romania
moldavia
sardi
sisilia
taranto
valloni
venetsia
Polkjärvi

| Polkjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°17′13″N, 25°47′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Lehmojärveen 
Järvinumero:  14.141.1.038
Mittaustietoja
Pinnankorkeus:  111,6 m  
Pituus:  270 m  
Leveys:  120 m  
Rantaviiva:  0,638 km  
Pinta-ala:  1,892 ha  
Saaria:  ei saaria 
 fiPolkjärvi 
Polkjärvi  on Päijät-Hämeessä Asikkalassa Suivan kylän lähellä sijaitseva järvi.